
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ

Μορφωτικό Γραφείο

ΣΠΙΤΙ ΤΗΣ ΚΥΠΡΟΥ

Ξενοφώντος 2Α, 105 57 Αθήνα

Τηλ. 210 3734934  Fax 210 3734904

	Προβολή ντοκιμαντέρ
Ο Ιδεοποιός.

Ο Δημήτρης Ποταμίτης 
και το Θέατρο Έρευνας

και σύντομη παρουσίαση του βιβλίου 

Δημήτρης Ποταμίτης: 30 χρόνια από το όνειρο ενός μύστη της θεατρικής τέχνης

του Χρήστου Προσύλη 
στο Σπίτι της Κύπρου
	[image: image2.jpg]






Στο Σπίτι της Κύπρου  την Πέμπτη 23 Απριλίου 2015 και ώρα 20:00, Ξενοφώντος 2Α, Σύνταγμα,  θα πραγματοποιηθεί  η προβολή του ντοκιμαντέρ σε σενάριο-σκηνοθεσία Χρήστου Προσύλη,  Ο Ιδεοποιός. Ο Δημήτρης Ποταμίτης και το Θέατρο Έρευνας και η σύντομη παρουσίαση του βιβλίου του Δημήτρης Ποταμίτης: 30 χρόνια από το όνειρο ενός μύστη της θεατρικής τέχνης.

Το ντοκιμαντέρ έχει διάρκεια 78 λεπτά και γυρίστηκε στο διάστημα 2001-2002, λίγο πριν και αμέσως μετά την απόφαση του Δημήτρη Ποταμίτη να αποσυρθεί και να κλείσει το ιστορικό Θέατρο Έρευνας. Καταγράφει σκέψεις του θεατράνθρωπου και συγγραφέα Δημήτρη Ποταμίτη λίγους μήνες πριν τον θάνατό του. Είναι μια προσωπογραφία που καταδεικνύει τη φιλοσοφία του απέναντι στην τέχνη και τη ζωή, τη θεατρική προσέγγιση στις δουλειές του και τον τρόπο σκέψης του στη θεατρική πρακτική και την ποίηση. Η κάμερα παρακολουθεί στιγμές από τη ζωή του, προσωπικές εξομολογήσεις και σκέψεις, απλά και άμεσα, διεισδύοντας μέσα στον προσωπικό του χώρο και το χώρο του Θεάτρου Έρευνας,  με τη ματιά ενός φίλου και θεατή. Παρουσιάζει επίσης, αποσπάσματα από το έργο του.  Το ντοκιμαντέρ παρουσιάστηκε για πρώτη φορά τον Οκτώβριο του 2002, στο 5ο Διεθνές Φεστιβάλ Ντοκιμαντέρ της Καλαμάτας. 

Ο Χρήστος Προσύλης είναι σκηνοθέτης θεάτρου και κινηματογράφου, συγγραφέας, θεατρολόγος, performer και καλλιτέχνης των νέων μέσων. Ζει στο Λονδίνο και την Αθήνα. Είναι ο εμπνευστής και Καλλιτεχνικός Διευθυντής του London Greek Film Festival, καθώς και των CosmoCinema και CosmoΤheatre του Λονδίνου. 
Η ιστοσελίδα στην οποία θα μπορεί κάποιος να βρει το βιβλίο ή την ταινία είναι: www.greekwriter.com

